CELEX: C2007/199/38
Language: hu
Date: 2007-08-25 00:00:00
Title: C-314/07. sz. ügy: 2007. július 6-án benyújtott kereset – Az Európai Közösségek Bizottsága kontra Portugál Köztársaság

25.8.2007   
            
            
               HU
            
            
               Az Európai Unió Hivatalos Lapja
            
            
               C 199/24
            
         2007. július 6-án benyújtott kereset – Az Európai Közösségek Bizottsága kontra Portugál Köztársaság
   (C-314/07. sz. ügy)
   (2007/C 199/38)
   Az eljárás nyelve: portugál
   Felek
   
      Felperes: az Európai Közösségek Bizottsága (képviselők: G. Rozet és P. Costa de Oliveira meghatalmazottak)
   
      Alperes: Portugál Köztársaság
   Kereseti kérelmek
   
               —
            
            
               A Bíróság állapítsa meg, hogy a Portugál Köztársaság – mivel az Azori-szigetek Autonóm Tartomány oktató személyzete külső pályázatai jelöltjeinek rangsorolásában elsőbbséget élveznek a 2003. június 9-i 27/2003/A. sz. tartományi törvényerejű rendelet 25. cikke (7) bekezdésének a) pontja szerinti jelöltek – nem teljesítette az EK 39. cikkből és a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet (1) 3. cikkének (1) bekezdéséből eredő kötelezettségeit;
            
         
               —
            
            
               kötelezze a Portugál Köztársaságot a költségek viselésére.
            
         Jogalapok és fontosabb érvek
   A 2003. június 9-i 27/2003/A. sz. tartományi törvényerejű rendelet 25. cikkének (7) bekezdésében az Azori-szigetek Autonóm Tartományban található pedagógiai területek, illetve oktatási központok munkahelyeire három évnél hosszabb időszakra pályázó jelöltek kinevezésének rangsora tekintetében megállapított elsőbbségi feltételek a munkavállalók szabad mozgásáról szóló közösségi rendelkezésekkel ellentétes, az állampolgárság alapján történő hátrányos megkülönböztetésre alkalmasak, attól függetlenül, hogy ezeket az ország más területein élő portugál állampolgárokkal szemben is alkalmazzák. A hátrányos megkülönböztetés fogalma nem csak az állampolgárság alapján történő nyílt megkülönböztetést foglalja magában, hanem minden olyan intézkedést, amelyek, egyéb megkülönböztető feltételek alkalmazásával ténylegesen ugyanerre az eredményre vezetnek.
   A Bizottság azt állítja, hogy a portugál hatóságok azon érve, miszerint a jelöltnek az Azori-szigetek Autonóm Tartományhoz való kötődése azt feltételezheti, hogy a jelölt e tartományban fog tartózkodni, nem minősíthető olyan objektív adatnak, amely megindokolja a külső pályázatok szóban forgó jelöltjei kinevezésének korlátozását.
   
      (1)  HL L 257., 2.o.; magyar nyelvű különkiadás 5. fejezet, 1. kötet, 15. o.